Handboltamaðurinn Ómar Ingi Magnússon er íþróttamaður ársins 2021. Hann segist afar stoltur af nafnbótinni enda hafi hann fylgst með mörgu af uppáhalds íþróttafólki sínu vinna titilinn. Valið var kunngjört í beinni útsendingu á RÚV í gærkvöld.
TOM: íÞRÓTTAMAÐUR ÁRSINS ER ÓMAR INGI
Ómar leikur með úrvalsdeildarliði Magdeburg í Þýskalandi. Hann varð markakóngur deildarinnar í vor og átti næstflestar stoðsendingar, auk þess sem hann var valinn í lið ársins. Ómar hefur verið einn af bestu leikmönnum liðsins á þeirri leiktíð sem nú stendur yfir en Magdeburg trónir á toppi þýsku deildarinnar og hefur bara tapað einum leik á leiktíðinni.
Sagði Ómar Ingi. Fimleikakonan Kolbrún Þöll Þorradóttir hafnaði í öðru sæti í kjörinu og kraftlyftingakonan Kristín Þórhallsdóttir í því þriðja. Kvennalandslið Íslands í hópfimleikum var valið lið ársins. Liðið varð Evrópumeistari í desember í þriðja sinn eftir níu ára bið.
KOLBRUN: Þetta var hálf ólýsanleg tilfinning, mikil vinna, búnar að leggja mikið á okkur að komast á þennan stað. VIð toppuðum á réttum tíma
Sagði fimleikakonan Kolbrún Þöll. Þá var Þórir Hergeirsson, þjálfari kvennalandsliðs Noregs í handbolta valinn þjálfari ársins. Hann stýrði liðinu til heimsmeistaratitils fyrr í mánuðinum og fékk brons á Ólympíuleikunum í Tókýó í sumar. Þá varð liðið Evrópumeistari í desember á síðasta ári. Liðið hefur í heildina unnið átta stórmót undir hans stjórn. Þórir tók við titlinum í gær frá Noregi í gegnum fjarfundarbúnað.
ÞÓRIR: Stórt fyrir þann sem er stoltur af því að vera Íslendingur.